جەیمی ڤاردی
جەیمی ڕیچارد ڤاردی (لە دایکبووی ١١ی کانوونی دووەمی ١٩٨٧)یاریزانی تۆپی پێی پیشەیی ئینگلیزییە، و وەک هێرشبەر بۆ یانەی لیستەر سیتی لە پریمەرلیگ یاری دەکات، هەروەها ڤاردی یاری بۆ ھەڵبژاردەی تۆپی پێی ئینگلتەرا کردووە.

دوای ئەوەی لە تەمەنی ١٦ ساڵی یانەی شێفیلد وێنزدەی دەستبەرداری بوو، ڤاردی دەست بە پیشەی تۆپی پێ دەکات لەگەل ستۆکبریج پاڕک ستیڵز، دوایی ٢٠٠٧ سەرکەوت بۆ یانەی یەکەم و سێ وەرزی لە یانەکە بەسەربرد، پێش ئەوەی ڕوو بکاتە یانەی هالیفاکس تاون لە خولی نایابی باکوور لە ساڵی ٢٠١٠. ٢٥ گۆڵی تۆمارکرد لە یەکەم وەرزی، و خەڵاتی "باشرین یاریزانی ساڵی" یانەکە بەدەست هێنا، دوای ڕووی کردە یانەی فلیتوود تاون لە کۆنفرانس پریمەرلیگ لە ساڵی ٢٠١١ بەرامبەر کرێی گواستنەوەی نادیار. ٣١ گۆڵی تۆمارکرد لە یەکەم وەرزی لەگەڵ یانە نوێیەکەی، و خەڵاتی "باشترین یاریزانی ساڵی" یانەکە بەدەست هێنا.

لە مانگی ئایاری ٢٠١٢ ڤاردی گرێبەستی لەگەڵ لیستەر سیتی ئیمزا کرد بە تۆمارێکی بێ پشتبەستوو بە کرێی گواستنەوەی خولەکە بەهای 1 ملیۆن پاوەند و یارمەتی تیمەکەی دا لە ساڵی ٢٠١٤ پاڵەوانێتییەک بباتەوە. لە وەرزی ٢٠١٥-٢٠١٦ پریمەرلیگ بەدەست هێنا، یازدە یاری لەسەر یەک لە پریمەرلیگ گۆڵی تۆمارکرد، و ژمارەی پێوانەیی روود ڤان نێستەرلۆیی شکاند، بە باشترین یاریزانی پریمەرلیگ لە وەرزەکەدا دەنگی لەسەر درا، یەکێتی نوسەرانی وەرزشی لە ئینگڵتەرا ، جەیمی ڤاردی گۆلکاری یانەی لیستەر سیتی ئەو وڵاتەیان بە باشترین یاریزانی ساڵی ئینگڵتەرا دەستنیشانکرد. و خەڵاتی پێڵاوی زێڕینی بەدەست هێنا لە پریمەرلیگ بۆ وەرزی ٢٠١٩-٢٠٢٠، بۆ ئەوەی ببێتە گەورەترین یاریزان خەڵاتەکە بەدەست بێنێت. بە یاریکردن لە کۆتایی جامی یەکێتی ئینگلتەرا ٢٠٢١، بووە یەکەم یاریزان لە مێژوودا کە هەموو یارییەکانی جامەکە ئەنجامداوە، لە قۆناغی سەرەتاییەوە تا کۆتایی. یەکەم دەرکەوتنی ڤاردی لەسەر ئاستی نێودەوڵەتی لە حوزەیرانی ٢٠١٥ بوو، وە هەڵبژێردرا بۆ بەشداریکردن لە یۆرۆی ٢٠١٦ و جامی جیهانیی فیفای ٢٠١٨.

سەرەتای ژیانی
ڤاردی لە شێفیڵد لە باشووری یۆرکشایر لەدایک بووە، و لە ناوچەی هیلزبۆرۆ لە ناو شاری شێفیڵد گەورە بوو باوکی کرێکارێکی کرێن بووە و دایکی لە نوسینگەی پارێزەران کاری دەکرد.

ژیانی پیشەگەری تۆپی

سەرەتاکانی ژیانی پیشەگەری تۆپی پێی

ڤاردی لە سیستەمی گەنجانی شێفیڵد وێنزدەی بوو بەڵام لە تەمەنی ١٦ ساڵی دەستبەرداری بوون.

دوایی لە ستۆکبریج پاڕک ستیڵز یاری ئەنجامدا، کە ڕێگای خۆی لە یانەی لاوانەوە بڕی بۆ یانەی یەکەم کە بۆ یەکەم جار لە ژێر دەستی ڕاهێنەر گاری مارۆ لە ساڵی ٢٠٠٧ دەرکەوت، و دەستکەوتنی ٣٠ پاوەند لە هەفتەیەکدا لە یانەکە. دوای چەند دەرکەوتنێکی نایاب، هەندێک یانە لە خولی ئینگلیزی گرنگییان پێدا وە ساڵی ٢٠٠٩دا هەفتەیەکی بەسەربرد بۆ تاقیکردنەوەکان لەگەڵ یانەی کرو ئەلێکساندرا. ئەم هەنگاوە سەرت نەگرت و دواتر گرێبەستێکی ماوە کورتی یانەی رۆزەرهام یونایتد رەتکردەوە. 

لە حوزەیرانی ٢٠١٠، ڕاهێنەر نیل ئاسپن، کە لە ماوەیێکی زۆرەوە شەیدای تواناکانی ڤاردی بوو، ڤاردی بەرامبەر ١٥،٠٠٠ پاوەند گواستەوە بۆ یانەی هالیفاکس تاون. لە ٨ی ئاب ٢٠١٠ بۆ یەکەم جار لە یاری چووندا کە دژی یانەی باکستۆن دەرکەوت، و گۆڵی بردنەوەی تۆمارکرد و یاری بە ئەنجامی ٢-١ کۆتایی هات لە بەرژەوەندی یانە نوێیەکەی. ڤاردی وەرزی یەکەمی لە گەڵ "the shaymen" بە سەرکەوتوویی کۆتایی پێ هێنا و بووە یەکێک لە گۆڵکارانی یانەکە بە تۆمارکردنی ٢٥ گۆ بە ٣٧ یاری و بە باشترین یاریزانی وەرز دەستنیشان کرا. کۆتایی وەرز نزیک بوو، ڤاردی نیزیک بوو لە تۆمارکردنی هاتریک لە یاریێک نێوان هالیفاکس و نانتویچ تاون بەڵام شکستی هێنا لە تۆمارکرنی گۆڵی سێیەمی خۆی لە یاریەکەدا، و یاری بە ئەنجامی ٣-١ لە بەرژەوەندی هالیفاکس کۆتایی هات. گۆڵەکانی یارمەتیدەر بوون بۆ مسۆگەرکردنی نازناوی خولی نایابی باکوور بۆ وەرزی ٢٠١٠-٢٠١١. ڤاردی وەرزی ٢٠١١-٢٠١٢ لەگەڵ هالیفاکس دەست پێکرد ولە کۆی چوار یاری دەستپێک سێ گۆڵی تۆمارکرد.

فلیتوود تاون

دوای زیاتر لە ساڵێک لەگەڵ هالیفاکس، ڤاردی گرێبەستی لەگەڵ یانەی فلیتوود واژۆ کرد بەرامبەر بڕیک پارە کە ڕانەگەیەنراوە. بۆ یەکەم جار لە هەمان ڕۆژدا لەگەڵ یانەکەی لە یاریگای خۆیان یاری ئەنجامدا بەرامبەر یۆرک سیتی یارییەکە بە ئەنجامی ٠ - ٠ کۆتایی پێ هات.

سەرچاوەکان

بەستەرە دەرەکییەکان 

Profile at the Leicester City F.C. website

لەدایکبووانی ١٩٨٧
زیندووان
یاریزانانی تۆپی پێی ئینگلیز
یاریزانانی جامی جیھانیی فیفای ٢٠١٨
یاریزانانی تۆپی پێی ئینگلتەرا
یاریزانانی خولی تۆپی پێی ئینگلتەرا
یاریزانانی یانەی تۆپی پێی لێستەر سیتی
یاریزانانی پرێمیەرلیگ
یاریزانانی جامی نەتەوەکانی ئەورووپای ٢٠١٦